Stanovisko Komisie podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na Nariadenie Európskeho Parlamentu a Rady ktorým sa mení a dopĺňa dohovor, ktorým sa vykonáva Schengenská dohoda zo dňa 14. júna 1985 o postupnom zrušení kontrol na spoločných hraniciach, pokiaľ ide o prístup k Schengenskému informačnému systému, útvarmi v členských štátoch zodpovednými za vydávanie osvedčenia o evidencii vozidla ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2005/0250 v konečnom znení - COD 2003/0198 */





[pic] | KOMISIA EURÓPSKYCH SPOLOČENSTIEV | Brusel, 2.6.2005 KOM(2005) 250 v konečnom znení 2003/0198 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na NARIADENIE EURÓPSKEHO PARLAMENTU A RADY ktorým sa mení a dopĺňa dohovor, ktorým sa vykonáva Schengenská dohoda zo dňa 14. júna 1985 o postupnom zrušení kontrol na spoločných hraniciach, pokiaľ ide o prístup k Schengenskému informačnému systému, útvarmi v členských štátoch zodpovednými za vydávanie osvedčenia o evidencii vozidla KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2003/0198 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na NARIADENIE EURÓPSKEHO PARLAMENTU A RADY ktorým sa mení a dopĺňa dohovor, ktorým sa vykonáva Schengenská dohoda zo dňa 14. júna 1985 o postupnom zrušení kontrol na spoločných hraniciach, pokiaľ ide o prístup k Schengenskému informačnému systému, útvarmi v členských štátoch zodpovednými za vydávanie osvedčenia o evidencii vozidla 1. HISTÓRIA DOKUMENTÁCIE Rada v svojich záveroch zo dňa 5. a 6. júna 2003 vyzvala Komisiu, aby predložila legislatívny návrh na udelenie prístupu pre orgány, ktoré sa zaoberajú registráciou vozidiel k údajom SIS (Schengenského informačného systému), týkajúcim sa kradnutých a odcudzených vozidiel a k príslušným dokumentom. Dňa 21. augusta 2003 predložila Komisia návrh nariadenia. Návrh stanovuje, že po uverejnení návrhu nariadenia sa členským štátom stanoví šesť mesiacov na zabezpečenie potrebného technického vybavenia pre poskytnutie priameho prístupu. Znamená to, že funkčnosť systému je možné implementovať v súlade so súčasným systémom SIS. S cieľom umožniť orgánom, ktoré sa zaoberajú registráciou vozidiel, prístup k súborom SIS týkajúcim sa kradnutých vozidiel, je potrebné Schengenský dohovor zmeniť a doplniť, pretože z dôvodu ochrany údajov Dohovor konkrétne určuje orgány, ktoré majú právo na prístup do SIS. Nariadenie preto navrhuje do Dohovoru pridať nový článok 102A. Návrh sa zakladá na článku 71 ods. 1 písmena (d) Zmluvy o ES. Dňa 1. apríla 2004 predložil Parlament stanovisko z prvého čítania, v ktorom navrhol 10 zmien a doplnení. Parlament konkrétne požadoval výročnú správu o implementácii tohto nariadenia. Nakoniec predložil požiadavku na zaznamenanie každého prenosu, čím zdôraznil, že rozšírený prístup by mal byť umožnený len s pravidlami o posilnenej ochrane údajov. Komisia ústne prezentovala svoje stanovisko na zmeny a doplnky v prvom čítaní a na základe toho zahrnula Rada v spoločnej pozícii sedem z desiatich zmien a dodatkov EP. - Dátum rozhodnutia Komisie: 21.8.2003 - Dátum postúpenia návrhu Parlamentu a Rade: 21.8.2003 - Dátum stanoviska Európskeho hospodárskeho a sociálneho výboru: 25.2.2004 - Prvé čítanie v Európskom parlamente: 1.4.2004 - Dátum postúpenia oznámenia z Komisie Európskemu parlamentu podľa druhého pododseku článku 251 ods. 2 Zmluvy o ES vzťahujúceho sa na spoločnú pozíciu Rady (KOM(2005)3 v konečnom znení): 10.1.2005 - Spoločná pozícia Rady: 22.12.2004 (jednomyseľne) - Dátum prijatia spoločnej pozície Rady Európskym parlamentom: 13.1.2005 - Druhé čítanie v Európskom parlamente: 28.4.2005 2. CIEĽ NÁVRHU Všeobecným cieľom návrhu je zmeniť a doplniť Schengenskú dohodu, prehĺbiť spoluprácu medzi členskými štátmi a následne prispieť k fungovaniu vnútorného trhu. Špecifické ciele sú nasledujúce: Na prvom mieste tento návrh prispieva k realizácii spoločnej dopravnej politiky tým, že sa členským štátom poskytnú ďalšie prevádzkové prostriedky na pomoc s evidenciou vozidiel v každom členskom štáte, čím sa uľahčí vzájomné rozpoznávanie osvedčení o evidencii vozidla vydaných v inom členskom štáte. Na druhom mieste uvedený návrh predstavuje rozvoj Schengenského acquis v zmysle rozhodnutia Rady č. 1999/436/ES. Týmto sa konkrétne prispeje k sérii ďalších iniciatív rozvíjajúcich Schengenské acquis , ktoré sú zamerané na zvyšovanie funkčnosti SIS. Na treťom mieste návrh prispeje k dosahovaniu cieľov, ktoré formulovala Európska Rada v Tampere a opätovne ich potvrdil Haagsky Program schválený Európskou radou v novembri 2004 s ohľadom na posilnenie priestoru slobody, bezpečnosti a spravodlivosti. Návrh tiež obzvlášť prispieva k efektívnejšiemu boju proti krádeži vozidiel. Bude sa to realizovať tak, že sa za určitých podmienok umožní vnútroštátnym orgánom, ktoré sa zaoberajú registráciou vozidiel, nahliadnuť do registrov s údajmi SIS o kradnutých vozidlách a dokumentov o kradnutých vozidlách pred tým, ako sa zaeviduje vozidlo, ktoré je už registrované v inom štáte Schengenskej dohody. Uvedená informácia sťaží zlodejom predaj kradnutých vozidiel do ďalších štátov Schengenskej dohody. Zároveň sa zvýšia šance na to, aby obete krádeže opätovne získali stratený majetok. 3. STANOVISKO KOMISIE K ZMENÁM A DOPLNENIAM NAVRHNUTÝM EURÓPSKYM PARLAMENTOM Počas druhého čítania prijal Parlament 3 zmeny a doplnenia a Komisia ich plne akceptuje. Zmena a doplnenie č. 1 ODÔVODNENIE 3(3) Rozhodnutie Rady č. 2004/919/EÚ zo dňa 22. decembra 2004 o potláčaní trestnej činnosti súvisiacej s vozidlami, ktorá má cezhraničné dôsledky, zahŕňa využitie SIS ako integrálnej súčasti stratégie presadzovania práva proti trestnej činnosti súvisiacej s vozidlami. Zmena a doplnenie č. 1 aktualizuje text s cieľom zohľadniť skutočnosť, že podnet Holandska, na ktorý sa spoločná pozícia Rady vzťahovala v odôvodnení č. 3, bol už medzičasom prijatý. Zmena a doplnenie č. 2 ODÔVODNENIE č. 13 A (nové) (13a) Čo sa týka Švajčiarska, toto nariadenie zdokonaľuje ustanovenia Schengenského acquis v zmysle dohody podpísanej medzi Európskou úniou, Európskym spoločenstvom a Švajčiarskou konfederáciou o jej pristúpení k vykonávaniu, uplatňovaniu a zdokonaľovaniu Schengenského acquis, ktoré patria do oblasti uvedenej v článku 1 bodu G rozhodnutia 1999/437/ES v súvislosti s článkom 4 ods. 1. rozhodnutia Rady 2004/860/EÚ o podpise v mene Európskeho spoločenstva a o dočasnom uplatňovaní niektorých ustanovení tejto dohody. Zmena a doplnenie č. 2 je zavedené s cieľom zohľadniť nadchádzajúce pristúpenie Švajčiarska do Schengenského acquis, ktorým sa toto opatrenie zdokonaľuje. Zmena a doplnenie č. 3 ČLÁNOK 1 Článok 102a, odsek 3a (nový) (Schengenský dohovor 1990) 3a . Každý rok po vyžiadaní si stanoviska spoločného dozorného orgánu zriadeného podľa článku 115 o pravidlách o ochrane údajov predloží Rada správu Európskemu parlamentu o implementácii tohto článku. Táto správa má obsahovať informácie a štatistické údaje vzťahujúce sa na využitie a výsledky implementácie tohto článku a má uviesť, ako sa uplatňovali pravidlá o ochrane údajov. Zmena a doplnenie č. 3 požaduje výročnú správu od Rady pre Európsky parlament o implementácii navrhnutého prístupu orgánov pre registráciu vozidiel na boj s trestnou činnosťou súvisiacou s vozidlami. Zmena a doplnenie č. 3 je v súčasnosti akceptovateľné pre Komisiu, pretože upravuje znenie predchádzajúceho AM 10 (prvé čítanie) v dvoch aspektoch: Za prvé sa navrhuje, že nie Komisia, ale Rada zašle správu EP. Komisia v skutočnosti nenesie žiadnu zodpovednosť za riadenie súčasného SIS. Za druhé, cieľom zavedeného všeobecného znenia je ozrejmiť, že príprava týchto štatistických informácií nebude pre členské štáty znamenať zavádzanie technických zmien na vnútroštátnej úrovni. Správa bude v skutočnosti všeobecne zahŕňať „informácie a štatistické údaje vzťahujúce sa na využitie a výsledky implementácie tohto článku“. 4. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené v predchádzajúcom texte.